**OSNOVNA ŠKOLA DR JOSIPA PANČIĆA**

**BRIBIR, KIČERI BB**

**OIB 42987580097**

**POLUGODIŠNJI** **IZVJEŠTAJ**

**O IZVRŠENJU FINANCIJSKOG PLANA**

**OSNOVNE ŠKOLE DR JOSIPA PANČIĆA BRIBIR**

* 1. **– 30.06. 2025. GODINE**

Bribir, srpanj 2025. godine

Polugodišnji izvještaj o izvršenju Financijskog plana za 2025. godinu sastavljen je prema odredbama Zakona o proračunu (NN 144/21) i Pravilniku o polugodišnjem i godišnjem izvještaju o izvršenju proračuna i financijskog plana (NN 85/2023).

Škola nije imala primitke od financijske imovine i zaduživanja, niti izdatke za financijsku imovinu i otplate zajmova, pa isti neće biti obuhvaćeni ovim izvještajem.

**SADRŽAJ I OBUHVAT ISKAZIVANJA PODATAKA**

**Polugodišnji izvještaj o izvršenju Financijskog plana za 2025. proračunsku godinu obuhvaća:**

**1. Opći dio izvještaja o izvršenju financijskog plana**

**2. Posebni dio izvještaja o izvršenju financijskog plana**

**3. Obrazloženje izvještaja o izvršenju financijskog plana**

**4. Posebni izvještaji**

**UVOD**

Na osnovu Zakona o proračunu (NN 144/21), Škola je dužna izraditi Financijski plan i dostaviti ga Školskom odboru na usvajanje.

Školski odbor odnosno Županijska skupština do kraja tekuće godine usvaja financijski plan za narednu godinu.

Financijski plan Škole za 2025. godinu izrađen je u skladu s odredbama Zakona o proračunu i Uputama proračunskim korisnicima za izradu proračuna Primorsko-goranske županije.

Financijskim planom omogućava se financiranje programa rada Škole.

Prilikom izrade financijskog plana, prihodi i rashodi za 2025. godinu planirani su i usvojeni na razini skupine (2. razina računskog plana).

Škola tijekom prvog polugodišta 2025. godine nije izradila **1**. **rebalans financijskog plana za 2025. godinu, odnosno I. izmjene i dopune financijskog plana, s obzirom da naš osnivač nije donio Odluku o izradi istog.**

**Shodno navedenom, ovim Polugodišnjim izvještajem daju se podaci o ostvarenim prihodima i rashodima u odnosu na financijski plan za 2025.godinu, donesen u prosincu 2024.**

U Izvještaju o izvršenju financijskog plana daje se informacija jesu li prihodi i rashodi ostvareni prema usvojenom planu.

S obzirom da u 1. rebalansu planiramo stvarne prenesene viškove i manjkove iz prethodne godine, a 1. rebalansa nije bilo, nismo u mogućnosti dati podatak da li je ostvareno planirano pokriće manjka prihoda iz prethodne godine, odnosno da li je stvarni preneseni višak prihoda utrošen u skladu sa planom.

Ovim izvještajem bit će obuhvaćen samo procijenjeni višak, planiran u izvornom financijskom planu donesen u prosincu 2024. godine.

**SADRŽAJ IZVJEŠTAJA O IZVRŠENJU FINANCIJSKOG PLANA**

1. **OPĆI DIO**

* Sažetak Općeg dijela
* Izvršenje prihoda i rashoda po ekonomskoj klasifikaciji
* Izvršenje prihoda i rashoda po izvorima financiranja
* Izvršenje rashoda po funkcijskoj klasifikaciji

1. **POSEBNI DIO**

* Izvršenje rashoda po programskoj i ekonomskoj klasifikaciji te izvorima financiranja

1. **OBRAZLOŽENJE**

Obrazloženje izvršenja (ostvarenja) prihoda i rashoda u odnosu na ostvareno prethodne godine i u odnosu na planirano:

- Obrazloženje općeg dijela

- Obrazloženje ostvarenja plana prenesenog viška/manjka

- Obrazloženje rashoda po programskoj klasifikaciji - izrađuje se samo u godišnjem izvještaju

NAPOMENA: Prema Pravilniku o polugodišnjem i godišnjem izvještaju o izvršenju proračuna i financijskog plana (NN 85/2023), članak 42. stavak 1. u Polugodišnjem izvještaju Škola nema obvezu izraditi obrazloženje posebnog dijela po programskoj klasifikaciji, već samo tablicu Izvršenje rashoda po programskoj klasifikaciji (članak 41.).

**4. POSEBNI IZVJEŠTAJI**

Posebni izvještaj iz članka 46. stavak (1) Pravilnika u polugodišnjem izvještaju o izvršenju financijskog plana proračunskog korisnika.

Ovaj Izvještaj o izvršenju financijskog plana sadrži IZVORNI PLAN, u kojem su prikazani prihodi i rashodi izvornog plana usvojenog na Županijskoj skupštini, te sukladno usvojenom planu, u nastavku daje se obrazloženje izvršenja istoga za razdoblje 01.01.2025. do 30.06.2025. godine.

**OBRAZLOŽENJE OPĆEG DIJELA IZVJEŠTAJA O OSTVARENJU**

**FINANCIJSKOG PLANA**



**Obrazloženje ostvarenih prihoda u odnosu na planirane prihode u financijskom planu za 2025. godinu.**



**PRIHODI**

U nastavku ističemo odstupanja od plana, na razini skupine računskog plana (2. razina),

za one prihode koji značajnije utječu na iskazivanje rezultata.

63 POMOĆI UNUTAR OPĆEG PRORAČUNA

Prihodi od pomoći odnose se na prihode iz proračuna proračunskim korisnicima koji im nije nadležan.

Prihodi od pomoći sastoje se od prihoda od Ministarstva i prihoda od Općine Vinodolske.

Ostvareni prihodi u 2025. godini u odnosu na 2024. veći su i indeks iznosi 111,39%. Razlog odstupanja je što smo primili više prihoda od Ministarstva za plaće koje su u 2025. godini povećane zbog primjene novog Zakona o plaćama i novih većih koeficijenata. Što se tiče ostvarenog prihoda u odnosu na planirano u 2025. godini, izvršenje je 51,14% što odgovara polugodišnjem ostvarenju planiranog.

64 PRIHODI OD IMOVINE

Prihodi od imovine odnose se na kamate na depozite po viđenju. Ostvarenje plana je 63,67%.

65 PRIHODI PO POSEBNIM PROPISIMA

Prihodi za posebne namjene odnose se na prihod Sufinanciranja cijene produženog boravka od roditelja. Škola ima organiziran produženi boravak za učenike od 1. do 4. razreda. Roditelji financiraju cijenu ručka 4,20 eura dnevno i 14 eura za materijalne troškove mjesečno. Ostvarenje polugodišnjem plana u odnosu na prethodnu godinu je veće i iznosi 156,69%. Razlog je što u ovoj godini je cijena ručka veća nego lani kada je iznosila 3,70 eura, a također ove godine imamo više učenika koji koriste uslugu produženog boravka.

66 PRIHODI OD PRODAJE PROIZVODA I PRUŽENIH USLUGA

Prihodi od najma dvorane

Odnose se na prihod od iznajmljivanja školske dvorane. Prihod u ovom izvještajnom

razdoblju u odnosu na prethodno je manji iz razloga što smo ove godine manje iznajmljivali

školsku dvoranu.

67 PRIHODI IZ NADLEŽNOG PRORAČUNA

Primorsko-goranska županija kao naš osnivač financira materijalne rashode nužne za realizaciju nastavnog plana i programa. Prihodi su ostvareni prema planiranim vrijednostima te dinamici potrebe škole.

Kod prihoda za financiranje rashoda za nabavu nefinancijske imovine, vidljivo je veće ostvarenje prihoda u odnosu na ostvarenje prethodne godine.

Razlog odstupanja je slijedeći: Ove godine je naš osnivač doznačio sredstva za nabavu opreme školi, te je škola sama provela nabavu iste (fotokopirni aparat). Također smo dobili dodatna sredstva za nabavu elektronske brave za ulazna vrata (videoportafonski sustav) prema Protokolu o sigurnosti škole.

**Obrazloženje ostvarenih rashoda u odnosu na planirane rashode**

**u financijskom planu za 2025. godinu.**

U nastavku ističemo odstupanja od plana na razini podskupine računskog plana (3. razina), za one rashode koji značajnije utječu na iskazivanje rezultata.



**RASHODI**

311 RASHODI ZA ZAPOSLENE – PLAĆE BRUTO

Indeks iznosi 128,14%, te u nastavku dajemo obrazloženje istog.

Rashodi su veći u odnosu na prethodnu godinu iz razloga povećanja plaća tek od mjeseca travnja 2024., prema novom Zakonu o plaćama i povećanju koeficijenata. U 2025. godini iznosi povećane plaće knjiženi su već od mjeseca siječnja.

Dodatni razlog ovako velikog odstupanja je i primjena novog Pravilnika o proračunskom računovodstvu i računskom planu.

Naime, prethodnih godina plaća za 06. mjesec knjižila se na konto 19311 Kontinuirani rashodi budućih razdoblja i nije teretila ovo izvještajno razdoblje.

Primjenom navedenog Pravilnika ukida se konto 19311 i iznos plaće za 06/2025 potrebno je knjižiti kao rashod ovog izvještajnog razdoblja.

Slijedom navedenog u 2024. godini u ovom izvještajnom razdoblju knjižili smo 6 plaća: za mjesec 12/2023, zatim siječanj i veljaču, ožujak, travanj i svibanj 2024. godine.

U ovoj godini prema novim zakonskim propisima proknjižili smo 7 plaća: za mjesec 12/2024, zatim za mjesec siječanj, veljaču, ožujak, travanj, svibanj i lipanj 2025.

321 NAKNADE TROŠKOVA ZAPOSLENIMA

U odnosu na ostvareno na prethodnu godinu rashodi su 105,60%.

322 RASHODI ZA MATERIJAL ZA ENERGIJU

Rashodi za materijal u odnosu na ostvareno u prethodnom razdoblju su 104,07%. Odstupanje se odnosi na veći iznos nabave namirnica za besplatnu učeničku marendu jer u ovom izvještajnom razdoblju besplatnu marendu koristi više učenika.

323 RASHODI ZA USLUGE

Rashodi za usluge na 3. razini ostvareno 2025. godine, u odnosu na prethodnu 2024. godinu iznose 146,95%.

Prijevoz učenika u kazalište, natjecanja, terenska nastava. Ove godine je rashod veći s obzirom da se cijena usluge prijevoza znatno povećala.

Rashodi za usluge tekućeg održavanja su veći u 2025. godini iz razloga što smo ove godine imali povećanu potrebu održavanja zgrade (odštopavanje kanalizacije) i održavanja opreme (popravak fotokopirnih aparata). Komunalne usluge su veće u odnosu na prethodno razdoblje iz razloga što u prethodnom obračunskom razdoblju nismo primili račun za vodnu naknadu. U 2025. godini u prvom polugodištu škola je platila laboratorijske usluge provjere mikrobiološke čistoće, zatim provjeru ispravnosti vode kao i provjeru kakvoće učeničkih obroka. U 2024. škola je raspisala natječaj za ravnatelja, dok u 2025. nismo imali navedeni rashod.

Na kontu 3239 knjižena je usluga pripreme obroka za učenike u produženom boravku. Rashod je veći jer je cijena ručka za učenike veća. U 2024. godini iznosila je 3,70 eura, a u 2025. godini iznosi 4,20 eura. Također i veći broj učenika koristi uslugu produženog boravka.

329 OSTALI NESPOMENUTI RASHODI POSLOVANJA

Članarina za Školsku zadrugu i Huroš. Povećan je iznos članarine za Huroš u odnosu na prethodnu godinu.

343 OSTALI FINANCIJSKI RASHODI

Indeks ostvareno u odnosu na prethodnu godinu iznosi 107,84%. A indeks ostvareno u odnosu na planirano je 51,77% što odgovara polugodišnjem razdoblju izvještavanja.

372 NAKNADE GRAĐANIMA I KUĆANSTVIMA

Rashodi ostvareni na ovom kontu odnose na prijevoz učenika socijalnom pedagogu i nabavu besplatnih radnih bilježnica za učenike.

Indeks od 351,71% ostvareno u odnosu na prethodnu godinu, znači da su učenici ove godine više odlazili kod socijalnog pedagoga.

Indeks od 5,57% ostvareno u odnosu na planirano, znači da će se planirana nabava besplatnih radnih bilježnica i ostalog radnog materijala izvršiti tek u drugoj polovici godine.

381 TEKUĆE DONACIJE

Rashodi ostvareni na ovom kontu odnose na besplatne higijenske uloške za učenice.

42 RASHODI ZA NABAVU DUGOTRAJNE IMOVINE

U 2025. godini nabavljen je fotokopirni uređaj.

Nabavljen klima uređaj za učionicu produženog boravka, dograđen video nadzor, te ugrađena elektronska brava na ulazna vrata (videoportafonski sustav).

Rashodi za nabavu opreme realizirani su u odnosu na plan u iznosu od 148,04%.

S obzirom da nismo bili u mogućnosti izraditi rebalans financijskog plana i uvrstiti u plan nabavu opreme, naprijed navedeno je razlog odstupanja od planiranog.

**PRIHODI I RASHODI PO IZVORIMA FINANCIRANJA**



Prihodi i rashodi razvrstani su prema izvorima financiranja.

U dijelu prihoda, prikazani su prihodi ostvareni u 2025. godini.

U dijelu rashoda, prikazani su rashodi koji su se financirali iz prihoda 2025. godine. A također su prikazani i rashodi koji su pokriveni viškom prenesenih sredstava iz prethodne godine.

**C. PRENESENA SREDSTVA IZ PRETHODNE GODINE**



**Obrazloženje prenesenih viškova po izvorima i ekonomskoj klasifikaciji**

Kako ove godine nismo imali 1. izmjene i dopune financijskog plana za 2025. godinu, nismo bili u mogućnosti u financijski plan uključiti prenesena sredstva iz 2024.godine u iznosu 5.166,47 eura. A također nismo mogli planirati pokriće manjka u iznosu 1.472,26 eura.

U financijskom planu imamo procijenjene viškove u iznosu 2.300,00 eura kojeg smo usvojili krajem 2024. godine kod izrade financijskog plana za 2025. godinu.



Na temelju Odluke Školskog odbora o raspodjeli viška sredstava iz 2024. godine, ostvareni su rashodi pokriveni stvarnim prenesenim viškom. Iz tog razloga postoji odstupanje od planiranog**.**

**Obrazloženje prenesenih manjkova po izvorima**

Manjak prihoda poslovanja – IZVOR: POMOĆI - MINISTARSTVO

Pokriće manjka poslovanja iz 2024. godine koje se odnosi na rashode za namirnice za besplatnu marendu učenika za 12/2024. godine u iznosu od 1.472,26 Eur, ostvareno je doznakom prihoda od Ministarstva u cijelosti, odnosno 100%.

1. **POSEBNI IZVJEŠTAJI**

Posebni izvještaj iz članka 46. stavak (1) Pravilnika u polugodišnjem izvještaju o izvršenju financijskog plana proračunskog korisnika je:

**Izvještaj o zaduživanju na domaćem i stranom tržištu novca i kapitala**

Škola se u 2025. godini nije zaduživala na domaćem i stranom tržištu novca i kapitala te nemamo zaduživanja po dugoročnim kreditima i zajmovima.

**ZAVRŠNE ODREDBE**

Prema članku 52. Pravilnika, prijedlog Polugodišnjeg izvještaja o izvršenju financijskog plana za 2025. godinu Osnovne škole dr. Josipa Pančića Bribir, dostavlja se Školskom odboru na usvajanje. Nakon donošenja Odluke o prihvaćanju prijedloga Izvještaja, Škola je dužna isti dostaviti osnivaču Primorsko-goranskoj županiji prema zadanim rokovima.

Prema članku 57. stavak 2. Pravilnika, Škola je obvezna Izvještaj o izvršenju financijskog plana objaviti na svojim mrežnim stranicama u roku od 15 dana od dana usvajanja od strane Školskog odbora.

Sastavni dio ovog Izvještaja o izvršenju financijskog plana su (excel) tablice koje se nalaze u privitku.

**PRILOŽENE TABLICE:**

- Sažetak općeg dijela

- Prihodi i rashodi po ekonomskoj klasifikaciji

- Prihodi i rashodi po izvorima financiranja

- Rashodi po funkcijskoj klasifikaciji

- Rashodi po programskoj i ekonomskoj klasifikaciji te izvorima financiranja

**Voditeljica računovodstva: Ravnatelj:**

Anita Saftić-Turjak Goran Matić, prof.

KLASA: 400-07/25-01/4

URBROJ: 2107-35-25-1

U Bribiru, 11.07.2025.